5. ΝΟΜΟΘΕΤ. ΔΙΑΤΑΓΜΑ υπ’ αριθ. 46 της 15/16 Μαΐου 1941 Περί ενεργείας προκαταβολών εκ του Δημοσίου Ταμείου εις Ιδρύματα και Εταιρείας δημοσίας ανάγκης ή κοινής ωφελείας. Εκυρώθη δια της υπ’ αριθ. 292/1946 πράξεως Υπουργικού Συμβουλίου. Άρθρον μόνον.-1.Επιτρέπεται εις τον Υπουργόν των Οικονομικών όπως, διατάσσει την εκ του Δημοσίου Ταμείου ενέργειαν προκαταβολών υπέρ Ιδρυμάτων και Εταιρειών Δημοσίας ανάγκης ή κοινής ωφελείας εις περίπτωσιν ταμειακών δυσχερειών τούτων. 2.Αι κατά την προηγουμένην παράγραφον προκαταβολαί ενεργούνται πάντοτε επί προνομιακή απολήψει έναντι οιουδήποτε προνομίου κατά πρώτον λόγον εκ των προσόδων των, υπέρ ων αύται, ιδρυμάτων ή εταιρειών και εις περίπτωσιν μη εισπράξεως ή ελλείψεως τοιούτων εκ πάσης κινητής ή ακινήτου περιουσίας αυτών, εφ’ ης τελευταίας τοιαύτης συνιστάται δυνάμει του παρόντος υποθήκη δια την ατελή εγγραφήν της οποίας αρκεί μόνη η μνεία εις τα οικεία βιβλία της τε διαταγής περί προκαταβολής και βεβαιώσεως του αρμοδίου Δημοσίου Ταμείου περί ενεργείας ταύτης. Η εξάλειψις των ως άνω εγγραφομένων υποθηκών γίνεται ατελώς επί τη βάσει εντολής της αρμοδίας υπηρεσίας βεβαιούσης την εξόφλησιν της γενομένης προκαταβολής. 3.Αι εις εταιρείας ενεργούμεναι κατά τα ανωτέρω προκαταβολαί είναι έντοκοι από της ενεργείας τούτων, του επιτοκίου οριζομένου υπό του Υπουργού των Οικονομικών, πάντως δε ουχί κατωτέρου του κατά την ημέραν της προκαταβολής ισχύοντος επισήμου προεξοφλητικού τόκου της Χώρας. 4.Ο τρόπος της εις το Δημόσιον Ταμείον  επιστροφής   των   προκαταβολών   τούτων    και  αι (Αντί της σελ. 111) Σελ. 111(α) Τεύχος 377-Σελ. 57 Προπληρωμές και Προκαταβολές 25.Β.β.1-5 επί τη ενεργεία των παρεχόμεναι υπέρ του Δημοσίου επιπρόσθετοι των ως άνω εγγυήσεων τοιαύται καθορίζονται εκάστοτε δια Διαταγής του Υπουργού των Οικονομικών. 5.Κυρούνται αι υπό το ανωτέρω πνεύμα από 10 Μαΐου 1941 και μέχρι της δημοσιεύσεως του παρόντος ενεργηθείσαι προκαταβολαί. 6.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 